Didier Deschamps a reacționat, după ce Franța a pierdut cu 0-2 amicalul cu Germania
Franța a pierdut meciul cu Germania de pe teren propriu, scor 0-2.
Selecţionerul naţionalei de fotbal a Franţei, Didier Deschamps, şi-a exprimat duminică nemulţumirea pentru lipsa de "agresivitate şi determinare" a jucătorilor săi, învinşi de Germania într-un meci amical de pregătire pentru Euro-2024 (2-0), sâmbătă seara la Lyon, scrie AFP.
Reacția lui Didier Deschamps, după ce Franța a pierdut cu Germania
"Nu am reuşit să ne ridicăm la nivelul adversarului în ceea ce priveşte agresivitatea şi determinarea.
Echipa Germaniei a avut un meci foarte bun. Nu am făcut ceea ce trebuia să facem, iar la nivel internaţional aceste minusuri se plătesc", a spus Deschamps.
El a acuzat şi o oboseală a echipei. "Germania ne-a oferit un meci cu intensitate mare încă de la debut. Nu este o scuză, dar realitatea e că întregul nostru grup a ajuns foarte obosit.
Au fost şi erori", a punctat selecţionerul, care totuşi a subliniat că nu este îngrijorat şi că problemele pot fi remediate.
Germania a arătat un reviriment sâmbătă seara. Florian Wirtz a deschis scorul după doar opt secunde şi jumătate, iar Kai Havertz (49) a parafat victoria în faţa Franţei.
Agerpres.
Urmăriți SPORT.RO și pe Google News